Cerdedo espreguízase por San Xoán\nA Cruz do Seixo torna do sol a pesares de que no devir do ano o sol oscila da Cruz a Portalén e da Portalén á Cruz. Superado o magosto, tempo de Portalén, rexe a quenda da luz: é tempo da Cruz do Seixo. Cumpro escrupulosamente co precepto montañés do San Xoán. Déixanse as sete herbas bieitas ao mergullo na auga das sete fontes selleiras na noite de San Xoán para lavar a faciana na mañanciña máis garrida. Ramos de sanxoás son unha barreira infranqueábel para as bruxas. Ademais do ritual de purificación arredor da fogueira hai quen aconsella guindar no lume a roupa interior do día.\nAínda que a meteoroloxía porfíe en afearlle a conduta ao calendario, piano, piano, consumíronse quince das noventa e tres xornadas do presente verán. A freguesía de Cerdedo, da man do seu padroeiro, o san Xoán, sempre accede á canícula pola porta grande. Do 23 para o 24, por riba do home que leva o año no colo, a divindade solar volve exhibir, pola verea central do ceo, os seus atributos triunfais, estreados na xeira solsticial do 21. Do 23 para o 24, o prodixio aseñórase do mundo e a natureza móstrase virada coma un peúgo.\nLémbrome arestora dunha froitosa tardiña na aldea da Barcia (A Lama), xa choveu xa aloveou. Acordo aquel vello informante que, con abraio, me fixo partícipe das súas observacións astronómicas, confirmadas tras décadas de veceira e pastoreo nos sesteiros do Seixo: "A Cruz do Seixo torna do sol. O sol ten un camiño, máis alto ou máis baixo, pero o sol nunca sobrepasa a estrema da cruz. Cando chega alí, se te fixas, comeza outra vez a baixar". Hai verdades que sobrecollen.\nNo devir do ano, o sol oscila da Cruz a Portalén e da Portalén á Cruz. Acoutado cuadrante cuxas estremas se aveñen ao triunfo da luz e a réplica hexemónica da escuridade. "Din que foi Deus quen creou o sol, pois debeu ser o propio Deus quen dispuxo no monte estas marcas; e o sol, dende aquelas, coma o tren, marcha polos seus carrís; o ano que non o faga, malo, malo...". Pasaxes dunha complexa cosmogonía belamente retratada na nosa arte rupestre.\nSuperado o magosto, o tempo de Portalén, rexe arestora a quenda da luz: é tempo da Cruz do Seixo.\nMalia vivir desterrado no fondal de Pontevedra, fago por cumprir escrupulosamente co precepto montañés do San Xoán, tal o aprendín dos ditos e feitos dos devanceiros, tal o transmito como proba de devota adhesión.\nHai uns días, nas vésperas da festa das lumeiras, entrevisteime cunha veciña da aldea de Chamadoira, octoxenaria, por avivecer o rito e non me afastar un ápice da prescrición.\nA señora Laura aconsellou o paseo polas sete fontes selleiras. En cada lugar, as súas. Para os veciños de Meilide, as seguintes: a fonte de Portocelos, a fonte da Aldea de Riba, a fonte da Cortiza, a fonte do Campo, a fonte das Pedradas, a fonte do Ladrillo (desaparecida) e a fonte dos Outeiros.\nProvistos da auga propiciatoria, cómpre, a seguir, fornecernos das herbiñas bieitas, as herbas de San Xoán; outras sete castes. Infinitas combinacións, mais en Meilide: fiúncho (Foeniculum vulgare), follas de sabugueiro (Sambucus nigra), mentraste (Mentha rotundifolia), tomentelo (Thymus vulgaris), ruda (Ruta graveolens), romeu (Rosmarinus officinalis) e mais herba luísa (Aloysia citriodora)...; todas sete, cheirentas, menciñeiras, esconxuradoras.\nAs sete herbas, ao mergullo na auga das sete fontes, déixanse nun cazo, almofía ou penico ao relento máxico da noite máis curta do ano. Eis o cacho de San Xoán. Lávese con ela a faciana na mañanciña máis garrida, non hai elixir tan feito para tirar do rostro os pesares e dotar a cute dunha louzanía indelébel.\nNa vigorosa acordanza da señora Laura tamén perduraba o costume de erguerse cedo no albear do 24. Impelidas por súa nai, ela mais a súa irmá abandonaban a mornura do leito para amañecer na horta. Antes de saír o sol urxía "desorballar a verdura", abalando as coles cunha vasoira de xesta. Mentres se respectou o costume, as pragas mantivéronse arredadas do alcouve.\nNa alborada de San Xoán a ubicua galiña dos pitos de ouro tórnase tanxíbel e gradea vereas e arroleiros. Á luz das miñas anotacións, en Cerdedo, do escusado de covas, regañas, piagos e carballeiras sombrizas bótanse ao mundo un cento de aves do encanto, ofrecéndolle á humanidade, en riolas de sete, a súa natureza entesourada. Quen acertara onde, cando e como!\nNa antesala do San Xoán, todas as nais da aldea, sabias sacerdotisas, requirían dos cativos feixes da herba de San Xoán (sanxoás, abelloca, abeluria, abrula, alcroque, bacoca, baloca, baloco, belitroque, borleta, botexo, boto, cloque, croque, dedaleira, estalo, estalote, estatolás, estoupallo, estraloque, estralote, estróupele, folla de sapo, herba da cobra, herba das feridas, milicroque, palitroque, sapaqueiro, seoane, tróquele...); para os resabidos, digitalis purpurea. A colleita dos dedais purpurados era labor de nenos.\nRamos de sanxoás para atuir buratas e fachinelos: portais, portas e ventás; paus de estraloques nos caneiros, nas gateiras, no tiro da cheminea... Descoñecemos o porqué, mais, dende que o Demo instituíu o ministerio bruxeril, a estacada de abelurias supón unha barreira infranqueábel para as donas da noite, abelloadas pola fumeira de millentas cacharelas.\nNon esqueceu a señora Laura falar do oráculo das tres fabas, ervellas ou feixóns (Phaseolus vulgaris), que ela nomeou garavanzos. En Cerdedo, a faba tamén se denomina garavanzo ou chucho (xa cocido). O garavanzo verdadeiro (Cicer arietinum) recibe na aldea o nome de "garavanzo da festa". Antes de entregarse ao sono, é tradición, na noite de San Xoán, pousar baixo a almofada tres fabas (ou garavanzos): unha branca, unha rubia e outra negra. Á mañá seguinte, a man inocente tirará do escondedoiro unha das sementes. Se branca, voda; se rubia, amor ou saúde; se negra, loito.\nQuen non lle ten fe ás fabas, escolle para o agoiro a clara de ovo. A clara de ovo en auga (batida ou non) vai compondo ao sereno a alegoría do noso futuro a curto prazo: un barco (emigración), unha igrexa (casamento), unha caixa (morte)... Como fará o albume para bosquexar a imaxe dunha vida folgada?\nÁ espera do feliz vaticinio, ninguén debera latar ao ritual de purificación escenificado arredor da fogueira. Amais de chimpar por riba das lapas hai quen aconsella guindar no lume a roupa interior do día. Coa combustión dos panos menores, apegados intimamente ao ser, soltamos lastre e simbolizamos a nosa ansia de superación.\nO colexio de Cerdedo visita o monte do Seixo\nHaberemos recordar a data do 18 de xuño de 2014 como o día no que os alumnos do colexio de Cerdedo visitaron o monte do Seixo. Agradecemos, daquela, a valente e edificante iniciativa dos seus mestres. Inaugurado en decembro de 2005, a cifra de visitantes guiados polo "Roteiro da Montaña Máxica" chegou ás 2.480 persoas.\nÁs 10 h daquel mércores déronse cita no colexio uns 60 alumnos que, canda os seus profesores e na compaña de Pedro Peón, guía do colectivo Capitán Gosende, ascenderon até a cimeira do Outeiro do Coto a bordo de dous autobuses.\nDende a atalaia do Seixo, os nenos puideron albiscar as terras de Ourense, o veciño concello da Estrada, O Barbanza, o seu colexio, tan abaixo, tan pequeniño; norte, sur, leste e oeste, dacabalo da rosa dos ventos. As nubes baixas impediron, pola contra, a vista do mar. Outra vez será.\nA seguir, xa no camiño de Coto: a Mámoa Ghrande, o relato do Tecelán de Carballás. Os pícaros coseron o noso guía a preguntas. A súa curiosidade revelouse insaciábel. O Almadraque de Pirocha, a Laxa Mosqueira... Na umbría da Fonte dos Chaos os excursionistas fixeron un pouso para tomar a parva.\nEn Portalén, como é costume, tentouse agrupar a miudanza para o retrato, mais non houbo xeito de que acougasen un intre. Outra arroiada de preguntas. Do Marco do Vento á ermida da Santa Mariña, remate da actividade.\nO monte do Seixo, tan próximo, tan afastado, luciu as súas mellores galas. Mañá solleira, temperatura apracíbel, lombas e valgadas ateigadas de animais. Os pequechos gozaron coa natureza viva, mais nada atraeu tanto a súa atención coma os despoxos dun poldro morto. Se se puidese levar peza a peza para a casa!\nCoa visita do colexio de Cerdedo ao monte do Seixo, os de Capitán Gosende acadamos outro dos nosos obxectivos. Nada impedirá que se leve a cabo a tarefa que nos temos encomendado. Que bos vasalos se tivesen bo señor.\nXábregho, 1999, Río Xuvia.\nMel de arañas, 2000, Ediciones Cardeñoso.\nTerras raras, 2001, Arte Tripharia, Madrid.\nRas e tritongos, 2003, Edicións Cardeñoso, antoloxía poética que inclúe as tres obras anteriores.\nCerdedo in the Voyager I, 2004, Edicións Cardeñoso. Poesía visual. 2ª edición en Morgante, no 2010.\nLibro de reclamacións, 2005. Poesía visual.\nPan prós crocodilos, 2010, Barbantesa.\nMazinGZ, 2011, Espiral Maior.\nHolocausto zacoe, 2011, Nova Galicia Edicións.\nO orgullo do gurgullo, 2012, Morgante.\nReGaliza e outras chuches, 2013, Barbantesa.\nCerdedo. Materiais para o estudo da freguesía de San Xoán de Cerdedo. Inventario xeral, 2002, Edicións Cardeñoso. Edición en galego e castelán.\nCerdedo na obra do Padre Sarmento, 2002, Verbo Xido. 2ª edición en Morgante, 2009.\nAlmanaque de encantos. Mitoloxía da Terra de Cerdedo, 2005, Edicións Cardeñoso. 2ª edición en Morgante, 2010.\nMonte do Seixo. Reivindicación da Montaña Máxica, 2007, Edicións Cardeñoso. 2ª edición en Morgante, 2011.\nMonte do Seixo. O santuario perdido dos celtas, 2008, Serpe Bichoca.\nAndar primeiro de río. Inmateriais do río dos Gafos, 2009, Concello de Pontevedra.\nCarta arqueolóxica do Concello de Cerdedo, 2009, Morgante.\nO ano que chimpamos o cacique. Crónica do agrarismo en Cerdedo (1916-1923), 2011, Morgante.\nO vervo xido. A fala secreta dos canteiros de Cerdedo, 2011, Morgante.\nO código da vincha. Retrincos da intrahistoria de Cerdedo, 2012, Morgante.\nO crime de Pardesoa, 2013, Morgante.\nAs pedras da tribo, 2014, Morgante.\nreGaliza e outras chuches, 2008, Edicións Cardeñoso. 2ª edición en Barbantesa, 2013.\nCantares de Manuela de Barro. Achegas ao cantigueiro de Cerdedo, 2008. 2ª edición en Morgante, 2009. 3ª edición revisada e ampliada no 2012, na mesma editora.


DITAME SOBRE O PROXECTO DE ORDE POLA QUE SE CONVOCAN PARA O ANO 2008 AS AXUDAS E SUBVENCIÓNS PARA A CONTRATACIÓN DE AXENTES DE EMPREGO E DESENVOLVEMENTO LOCAL NO ÁMBITO DA COLABORACIÓN COAS ENTIDADES LOCAIS.\nO día 27 de xuño de 2008 tivo entrada no Consello Galego de Relacións Laborais escrito da Secretaria Xeral da Consellería de Traballo, remitindo proxecto de Orde pola que se convocan, para o ano 2008, as axudas e subvencións para a contratación de axentes de emprego e desenvolvemento local no ámbito da colaboración coas entidades locais, solicitando, para os efectos de dar cumprimento ao establecido no artigo 3º.2 b) da Lei 7/1988, do 12 de xullo, de creación do Consello Galego de Relacións Laborais, o ditame preceptivo sobre o citado proxecto normativo.\nÁ vista do borrador agora remitido e do texto da mesma Orde publicado no DOG o día 22 de agosto de 2007 e tendo en conta o ditame emitido polo Consello con data 29 de xuño de 2007, obsérvase que se tiveron en conta algunhas das consideracións manifestadas polos axentes sociais no ditame 27/07.\nO Preámbulo establece que estas axudas inclúen medidas tendentes a garantir o cumprimento da Lei 9/2007, do 13 de xuño de subvencións de Galicia; Decreto 132/2006, do 27 de xullo polo que se regulan os rexistros públicos e Lei 2/2006, do 30 de xuño, de transparencia e boas prácticas na Administración pública galega.\nSuprímese o punto 3. do artigo 1º referido á cofinanciación das axudas por parte do Fondo Social Europeo. Esta supresión afecta polo tanto aos restantes artigo que facían referencia á mencionada cofinanciación: artigo 8º. 2. con respecto á resolución; artigo 14º. 3. con respecto ás actuación de comprobación e inspección por parte dos tribunais da europeos; artigo 17º. 1. referido á publicidade a efectuar por parte das entidades beneficiarias na que estaba incluída á do Fondo Social Europeo; a Disposición adicional segunda na que se indicaba o programa europeo no que estaban incluídas estas axudas.\nSuprímese o punto 3. do artigo 4 referido ao límite máximo de concesión das axudas (4 anos) para a contratación do mesmo técnico, co fin de aproveitar ao máximo a experiencia dos técnicos cuxas contratacións foron obxecto de subvención. Modificación que se considera fundamental á hora de aproveitar de maneira plena a experiencia dos Axentes de Emprego e Desenvolvemento Local.\nNo artigo 7º referido aos criterios de valoración das solicitudes modifícanse as puntuacións dos distintos criterios de valoración e a puntuación máxima a acadar, engadindo así mesmo un novo criterio sobre o emprego da lingua galega na elaboración e realización dos proxectos.\nNo artigo 10º. 1. modifícase tamén o prazo para a selección dos axentes de emprego e desenvolvemento local téndose unicamente como límite o prazo establecido para remitir a documentación xustificativa.\nModifícase tamén o punto 5 do artigo 14º referido ás obrigas das entidades beneficiarias no senso da obriga de comunicar á delegación provincial da Consellería de Traballo a obtención doutras axudas e tamén todas aquelas modificacións substantivas que afecten á realización da actividade.\nNo artigo 16 sobre a prórroga da subvención cambia a data límite de remisión da documentación xustificativa do 28 de decembro ao 24 de decembro.\nO artigo 17 referido á publicidade elimínase o prazo dun mes para identificar e difundir a placa identificativa sobre a obtención da subvención.\nO texto do proxecto normativo remitido para ditame denominado “Orde pola que se convocan para o ano 2008, as axudas e subvencións para a contratación de Axentes de Emprego e Desenvolvemento Local no ámbito da colaboración coas entidades locais” consta de: Exposición de motivos, dezasete artigos, catro disposicións adicionais e dúas disposicións derradeiras.\nO día 9 de xullo de 2008 reúnese este Comité Delegado e acorda emitir o ditame que se referencia a continuación, que contén catro consideracións xerais e nove específicas sobre a valoración da norma, de carácter unánime, manifestadas polas organizacións sindicais e a Confederación de Empresarios de Galicia.\nContén, como anexos, unha consideración xeral sobre a valoración da norma, de carácter non unánime, manifestada polas organizacións sindicais (anexo I) e unha consideración xeral e unha específica sobre a valoración da norma, de carácter non unánime, manifestadas pola Confederación de Empresarios de Galicia (Anexos II e III).\nEn relación coa solicitude de ditame sobre o proxecto de Orde da Consellería de Traballo pola que se convocan para o ano 2008, as axudas e subvencións para a contratación de Axentes de Emprego e Desenvolvemento Local no ámbito da colaboración coas entidades locais, con data de rexistro de entrada neste Consello o 27 de xuño de 2008, e para os efectos de dar cumprimento ao establecido no artigo 3º.2 b) da Lei 7/1988, do 12 de xullo, de creación do Consello Galego de Relacións Laborais, o Comité Delegado polo Pleno do Consello para a emisión de ditames, despois da xuntanza celebrada o día 9 de xullo de 2008, acordou pronunciarse en canto ás seguintes consideracións:\nEste Comité avalía positivamente a modificación dalgún artigo en sintonía con algunha das consideracións realizadas no ditame 27/07.\nEste Comité non pode pronunciarse sobre o contido dos anexos I, II, III, IV e V aos que fan referencia os artigos 5º, 13º e 16º do proxecto normativo, xa que non foron remitidos a este Consello.\nNa Disposición adicional segunda e na Disposición derradeira primeira faise referencia a: “... do Conselleiro de Traballo...” e “... o Director xeral de Promoción do Emprego...”. Deberíase manter a neutralidade de xénero na denominación dos cargos públicos, sendo polo tanto a forma correcta: “... a persoa titular da Consellería de Traballo...” e “... a persoa titular da Dirección xeral de Promoción do Emprego...”.\nHabida conta da recente creación dos Pactos Territoriais de Emprego, debería terse en conta nas funcións dos técnicos que se regulan nesta orde a posible colaboración no desenvolvemento destes pactos, incluíndose asemade unha referencia á normativa reguladora desta cuestión na exposición de motivos.\nPrimeira.- Artigo 4º. Contía máxima e duración da subvención\nNo Ditame 27/07 á orde correspondente a ese exercicio facíase a seguinte consideración terceira: “O apartado 4 deste artigo, ao igual que o artigo 9º, o apartado c) do artigo 13º e o apartado 2.c) do artigo 14º, alude a subvencións procedentes de entes públicos nacionais. Este Comité considera que para evitar confusión interpretativa o termo “nacional ou nacionais” debe substituírse por “estatal ou estatais”.\nEsta observación foi atendida respecto dos artigos 4º e 9º, pero non así nos artigos 13º c) e 14º 5.a). Este Comité propón que por coherencia se corrixa tamén nestes dous preceptos.\nSegunda.- Artigo 8º.- Resolución e recursos.\nTerceira.- Artigo 9º.- Modificación da resolución de concesión.\nObsérvase que o previsto neste artigo para o caso de concorrencia de subvencións é incoherente e contraditorio co establecido no artigo 4º apartado 3 da mesma norma, que establece a incompatibilidade destas axudas con outras subvencións ou axudas, con independencia do seu importe, para a mesma finalidade, procedentes doutras administracións.\nCuarta.- Artigo 13º. Xustificación e pagamento.\nO apartado 2 deste artigo establece a obriga de remitir a documentación xustificativa no prazo de un mes desde o inicio da contratación e, con carácter xeral, como data límite o 24 de decembro do ano 2008.\nQuinta. Disposición adicional cuarta\nEste Comité considera que esta Disposición adicional debería adaptarse á vixente Lei 9/2007, do 13 de xuño, de subvencións de Galicia.\nA duración das axudas á contratación previstas no proxecto normativo por parte da Consellería de Traballo, sen que se establezan mecanismos para a consolidación do posto de traballo no cadro de persoal da entidade local, opera en contra da estabilidade do emprego, contribuíndo a incrementar as xa altas taxas de precariedade na Administración Local. Se ben na orde deste ano con respecto á do ano pasado se eliminou o tope de catro anos para cada técnico, segue subsistindo a obriga de solicitar anualmente a subvención.


Besteiro pídelle a Feijóo que non discuta os datos da EPA e "asuma a realidade" para buscar solucións aos case 300.000 galegos que queren traballar e non poden - PSdeG-PSOE\nInicio Actualidade Besteiro pídelle a Feijóo que non discuta os datos da EPA e "asuma a realidade" para buscar solucións aos case 300.000 galegos que queren traballar e non poden\n01.05.2014 32641281A José Ramón Gómez Besteiro, PSdeG, PSOE, Socialistas de Galicia 0\n“Os socialistas estamos convencidos de que hai outra forma de facer política, coa prioridade da clase traballadora”, asegura o secretario xeral do PSdeG\nBesteiro participou na manifestación do Primeiro de Maio en Vigo\nO secretario xeral do Partido Socialista de Galicia, José Ramón Gómez Besteiro, defendeu onte en Vigo “unha forma de facer política pensando na clase traballadora” para rematar coa actual situación de desemprego e crise económica.\nBesteiro participou na manifestación do Primeiro de Maio en Vigo e solicitoulle ao presidente da Xunta, Alberto Núñez Feijóo, que “non discuta os datos da EPA e asuma a realidade”, que en Galicia reflicte que hai case 300.000 persoas que queren traballar e non poden.\n“A Festa dos Traballadores cumpre hoxe 128 anos, naceu da man dos socialistas e agora hai unha nova clase traballadora, que non ten nada que ver co que había hai 40 ou 128 anos”, afirma o líder do PSdeG.\n“Agora están os que teñen traballo e os que desgraciadamente non o teñen, os mozos e mozas que queren ter futuro e non poden ou os pensionistas que contribuen cos seus fillos e netos”, manifestou Besteiro, que lamenta que “a Presidencia Xunta dixera primeiro que non tiña competencias en materia de emprego e agora discuta o que di a EPA”.\nEn opinión do secretario xeral dos socialistas galegos, “ese non é o camiño, que asuma a realidade e modifique a súa actitude, porque as cousas están moito peor que hai cinco anos”. “O Goberno da Xunta ten a man tendida do PSdeG para buscar solucións e xerar emprego, non podemos caer na resignación”, afirma.\n“Hoxe estamos aquí, celebrando o Primeiro de Maio, pero mañá teremos que rendir contas ante a cidadanía na loita contra paro e empobrecemento, hai outra forma de facer política que é o que defendemos os socialistas; unha política pensada na clase media e na clase traballadora”, rematou.\nArtigo anterior\tO Goberno recoñece que existe unha relación directa entre a Lei de Taxas e a diminución da litixiosidade en 2013 Artigo seguinte\tJosé Blanco: "O 25 de maio ou ratificamos a política económica de recortes do PP ou a rectificamos"


Antonio Veiga visitou os obradoiros da asociación de amas de casa “Alborada” de San Cibrao |\nHome Actualidade Antonio Veiga visitou os obradoiros da asociación de amas de casa “Alborada” de San Cibrao\nAntonio Veiga visitou os obradoiros da asociación de amas de casa “Alborada” de San Cibrao\nCERVO .- O delegado de Cultura e Deportes da Deputación, o nacionalista Antonio Veiga, visitou esta tardiña o curso de decoración de vidro que están a levar a cabo desde a Asociación de Amas de Casa “Alborada” de San Cibrao. Esta asociación contou co apoio da Área de Cultura e Deportes da Deputación tanto no ano 2008 coma no presente para desenvolver o conxunto das súas actividades, que son desenvolvidas e aproveitadas por un número moi grande de mulleres.\nGrazas á colaboración da Área de Cultura da Deputación, esta asociación está a levar a cabo na actualidade o curso que hoxe visitou o delegado, Antonio Veiga, que consiste na adquisición de técnicas de decoración de vidro no cal participan un total de 30 mulleres durante 7 meses. As técnicas empregadas son diversas e son moitos os materiais que empregan, sendo principalmente o vidro pero tamén a madeira, cerámica, barro, metacrilato ou espello. Logo do proceso de aprendizaxe realizan pezas como lámpadas, botellas, cadros, xarróns, paragüeiros, reloxos de parede, fontes e un longo etcétera.\nA asociación Alborada vén facendo este tipo de cursos desde hai dous anos e calculan que polas mans das mulleres participantes chegaron a facerse aproximadamente 300 pezas.\nAntonio Veiga destacou a alta demanda e aproveitamento deste tipo de actividades que desenvolve a asociación Alborada e afirmou que desde a Área de Cultura e Deportes da Deputación seguirase traballando firmemente a prol de dinamizar e apoiar o tecido asociativo lucense, auténtico axente dinamizador e avivador cultural e socioeconómico dun país.\nTags: deputaciónobradoirossan cibrao\nObservatorio da Mariña pola Igualdade, Uned e Radiofoz organizan o vídeo-forum “Mulleres no mundo”


Cantero: "Foi un partidazo. Quizá o mellor desde que estou"\nO adestrador do Ensino e Bea Sánchez móstranse pletóricos tras a gran vitoria lograda ante o Casademont Zaragoza | Bea Sánchez: "Hoxe destaco todo"\nCarlos Cantero dando instruccións no banco do Durán Maquinaria Ensino / ENSINO LUGO\n“Foi un partidazo. Quizá o mellor desde que estou aquí, que eu vira coa satisfacción de como xogou o equipo en ataque, como xogou en defensa, da súa intensidade ante o rival, que era complicado”, declaraba o adestrador do Durán Maquinaria Ensino, Carlos Cantero.\nA vitoria lograda ante o Casademont Zaragoza, cun abultado 88-55, deixaba ao banco do Ensino pletórico tanto polas accións individuais como polo xogo do equipo como conxunto.\nO técnico lucense destacou como o cadro galego logrou superar un dos seus hándicaps que máis afectou en partidos pasados: un mal inicio de partido. Ante as zaragozanas, as xogadoras do Ensino saíron enchufadas desde o minuto 1. En palabras de Cantero, “estivemos moi serias, saímos moi ben no primeiro cuarto, que é algo que tiñamos pendente, algo que estamos traballando e que tiñamos falado”.\nCarlos Cantero: “Estivemos moi serias, saímos moi ben no primeiro cuarto, que é algo que tiñamos pendente”\nTamén destacou o traballo das súas pupilas na defensa a Gatlin e Wurz, dúas das xogadoras máis completas do equipo rival. Ambas lograron sumar 23 puntos entre as dúas, case igualando á lucense Stanacev, MVP do partido para a FEB e a afección.\nA serbia do Ensino ven ademais de ser nomeada mellor xogadora da xornada. Con 33 puntos valorativos, Stanacev foi a máxima anotadora do duelo, con seis triples de seis tirados. Un acerto impecable desde a liña de tres, que axudou a que o equipo de Cantero dominase na pista.\nO regreso de Bea Sánchez ao Ensino de Cantero\nNas filas locais, non puido estar Vega Gimeno quen, xa con molestias nos adestramentos, non participo no xogo do Ensino. Quen si volveu tras un período de baixa por lesión foi Bea Sánchez.\nA baloncestista móstrabase tamén moi contenta coa súa volta, co resultado e coa participación de varias juniors no partido. “Hoxe destaco todo”, declaraba en rolda de prensa. Un bo partido en todos os aspectos do xogo galego, con todo o plantel aportando, o que crea “esa piña que necesitabamos en casa”. Nun Pazo dos Deportes de Lugo no que as lucenses víronse arropadas pola afección, “que coma sempre están a tope”.\nBea Sánchez: “Para min, ademais do resultado (o debut das junior) é a maior das felicidades”\nSánchez recoñece que sabía que entraría no partido “de menos a máis”, e asegura estar encantada co transcurso do encontro “pero sobre todo tamén de poder ver ás junior en pista, que elas sempre veñen axudar aos adestramentos. Para nós, ou polo menos para min, ademais do resultado é a maior das felicidades”.\nEste foi o primeiro duelo para Paula Hoyuelos, que xogou un minuto e anotou dous puntos, e para Yashina Lebron, que disputou catro minutos de partido.\nAsí, malia ser o seu reencontro coa pista, a 28 do Ensino insiste en recoñecer o xogo de todo o equipo. “Cando estás moi ben atrás, en ataque nos sentimos moi fluídas e moi cómodas. Con aportación de todo o mundo, e iso sempre se desfruta nun partido”, recalca.\nNa análise do xogo, Bea Sánchez coincide co seu adestrador en destacar o inicio do partido. “Creo que fixemos ben algo que nos custa últimamente facer e é que saímos moi intensas en defensa, facendo todo o que tiñamos que facer moi ben. Creo que non lle deixamos ningunha opción a elas”, reflexionaba.\nCarlos Cantero: “Agora a recuperar a Gimeno que pronto estará co equipo, porque tampouco é grave o que ten”\n“Recuperamos a unha xogadora, e agora a recuperar a Gimeno que pronto estará co equipo, porque tampouco é grave o que ten. Así que para arriba, polo de agora”, resumía Cantero.\nEtiquetas baloncestobasketBea SánchezCarlos CanteroCasademont ZaragozaDurán Maquinaria EnsinoEnsinoLiga Femenina EndesaLiga Feminina EndesaLugoStanacevVega Gimeno


Proxectos Integrales para Castrelo | Castrelo De Miño\nO concepto de “Proxecto Integral” é moi simple: trátase de integrar nunha planificaciónd e desenvolvemento, tódo-los elementos subsceptibeis de explotar, dinamizar, recuperar, ofertar, planificar,.. dun xeito tal que, cada elemento poida estar interrelacionado con outro, de modo que o conxunto teña maior peso que as partes individualizadas. Iste xeito de facer ten vantaxas porque permite unha planificación racional no tempo, permite aforro de investimentos e unha rápida posta en valor i explotación.\nTamén é certo que hai moitas accions que se poden levar a cabo de modo e xeito inmediato, ben pola urxencia, ben por a evidencia da necesidade, ben por ir adiantando procesos, ou porque os investimentos non sexan considerables.\nO certo e qué, salvo poucas e notorias excepcións, na moiría dos concellos so se dan “paos de cego”, ou mesmo remendos. Non hai proxectos, nin planificación, nin obxetivos. Así temos o que temos, concellos mortos, feridos polo abandono, a desidia, o descontento dos veciños, a falta de ilusión, a perda de esperanza, a desconfianza na clase política.\nTormenta de ideas, escoitar as necesidades e ideas dos veciños, escoitar e tentar de apoiar os proxectos empresariais e emprendedores, debatir e madurar as ideas, transformalas en proxectos racionais e levalos a cabo, esta é unha maneira de proceder, o meu entender positiva e de futuro.


Alcoa logra un preacordo para vender a Parter Capital as plantas da Coruña e Avilés | Noticias de Galicia | CRTVG\nPublicado o 18/06/2019 19:21\nAlcoa e Parter Capital Group alcanzaron un acordo este martes polo que o fondo suízo adquire á multinacional estadounidense do aluminio as plantas da Coruña e Avilés que pretendía pechar.\nO preacordo entrará en vigor cando se obteñan as aprobacións internas de ambas partes e se ratifique polas comisións dos representantes dos traballadores.\nO compromiso logrado incríbese no proceso de venda previsto no acordo do expediente de regulación de emprego (ERE) polo que se abriu un período para a venda das dúas fábricas que expiraba o 30 de xuño.\nUnha vez obtida a aprobación das dúas partes e a ratificación da representación social, a venda levarase a cabo cando se resolvan todos os requisitos regulatorios.\nAlcoa considera que a oferta ofrece "oportunidades de futuro" para as dúas plantas, incluída a posibilidade de recuperar a produción de aluminio primario. Ademais, o fondo suízo aceptou manter durante cando menos dous anos os empregos e as condicións laborais dos traballadores.\nO Goberno valora o preacordo\nO Ministerio de Industria nun comunicado valorou positivamente o preacordo de venda das plantas da Coruña e Avilés alcanzado esta mañá entre Alcoa e Parter Capital Group.\nSegundo o Ministerio, cumprese así co compromiso subscrito polo ministerio o 15 de xaneiro a fin de atopar unha solución integral e viable para o mantemento do 100 por cento dos postos de traballo e das capacidades produtivas das dúas factorías.\nO plan industrial está sendo presentado por parte de Parter Capital Group aos representantes do Ministerio e aos gobernos de Galicia e Asturias, nunha reunión que tiña previsto iniciarse ás tres da tarde na sede de Industria.


Congresos e visitas. O proxecto Ponte dos Brozos en ruta: Congreso Tic Malaga. 2º día .I\nA 1ª conferencia de pola tarde ía ser a de Pere Marques que cambiou a orde con Ana García-Valcárcel Muñoz-Repiso que impartiu a conferencia Experiencias de aprendizaje colaborativo entre centros escolares.\nFalounos sobre as comunidades virtuais que permiten a desterritorialización no ciberespacio\n• Comunidades de intereses: menor implicación e cohesión: Teñen un interese común, intercambian información, axudan na resolución de problemas pero non hai unha dinámica colaborativa\n• Comunidades de aprendizaxe: Reunen para levar a cabo un proxecto ou unha tarefa de aprendizaxe. O éxito depende da implicación na tarefa. Teñen que ter unha meta común, que se realicen nun contexto académico dependendo dun profesor que leven a unha construcción conxunta do conñecemento, tense que producir una dinámica colaborativa con responsabilidade coa comunidade\nMáis adiante falounos dos proxectos telemáticos educativos que deben estar centrados en intercambios persoais buscando solucións colaborativas de problemas\nDespois falou sobre a aprendizaxe colaborativa mediada por ordenador\nExpuxo os seguintes proxectos colaborativos:\n• Iearn: Ofrece ferramientas e un espazo para que docentes y mozos e mozas traballen xuntos a través da rede http://iearn.com . Implican un producto final da aprendizaxe realizada a través da colaboración\n• Epals http>://www.epals.com. Pódense ver oos proyectos e elegir o que interese\n• Globalschoolnet.org www.gsn.com\n• Science across the worls www.scienceacross.org\n• Etwinning www.etwinning.net\n• Ciese www.k12science.org\nDescanso e imos a pola 2ª conferencia do día


Un mes máis, unha etapa máis do Camiño. Esta era a máis longa das previstas, 24 quilómetros, que foron mellores de levar que a anterior; a temperatura foi moi boa.\nÉ levadeira con un perfil suave, a pesares de algunha costiña puntual.\nDende o meu punto de vista non foi tan atractiva como a do mes anterior, pero debo ser moi raro, xa que no entorno que me movo comenteino e a xente gustoulle. Con isto non quero dicir que nos o pasara ben.\nTopei con uns peruanos que era a terceira vez que viñan a facelo, xente de boa conversa e boa compaña para un pequeno treito do camiño.\nUn matrimonio de ingleses que xa estaban un pouco cansos nas súas bicicletas.\nA mellor compaña foi a de un alemán que non falaba nin papa de castelán, nin eu de alemán; o nexo de unión foi a nosa arquitectura e coido que os dous algo sacamos en limpo.\nNos meses de xullo e agosto non hai. Despedímonos do Camiño ata o mes de setembro.\nXa está o listo este descubrindo a receita do século, pois non, pero si vos dou unha forma distinta de presentalo.\nTamén sei que arrefriou un pouco, pero temos que ir poñendo na alforxa petiscos frescos para o calor que ben.\nSacamos unhas bolas de melón con unha culleriña francesa, facemos anacos de xamón e envolvemos as bolas, pinchamos con unhas brochetas e xa o temos.\nÉ o de sempre pero aparente.\nCon menos asiduidade que de costume, pero aínda ando por aquí. Como parece que todo comeza a encamiñarse ben, serei algo máis asiduo. Pouco a pouco.\nImos con unha sobremesa feita con unha froita de tempada: a cereixa.\nNecesitaremos os seguintes ingredientes:\n500 grs de cereixas sen oso (uns 660 grs con rabo e oso)\n2 cullerada de un bo ron negro (é o meu gosto, podedes usar kirsch)\nPoñemos as follas de xelatina en auga fría.\nSacámoslle os osos as cereixas, aquí comeza unha odisea, a de atopar un desosador de cereixas, era o santo grial todos os establecementos tiñan coñecemento da súa existencia, máis ninguén o tiña a venta. Válevos perfectamente un para sacar os osos das olivas (Benjamín cando queiras volvemos a falar do comercio na nosa cidade).\nUnha vez que as cereixas teñen o oso fora, triturámolas e reservamos.\nPoñemos un cazo o lume cas dúas culleradas de ron, o azucre e as follas de xelatina hidratadas. Mesturá…\nComo seguimos con calores, unha ensalada fresca e rápida.\nAceite de oliva virxe e sal Maldón\nCortamos o tomate en rodelas o máis finas posibles, salgamos con a sal Maldón e votamos aceite.\nColocamos por riba o xamón en anacos pequenos, relamos o queixo no momento e votamos un pouco máis de aceite.\nPois ben un destes viñedos en bancais imposibles, é o de Finca Míllara, unha adega emerxente que se atopa situada no pobo do mesmo nome e a que Fernando de Santiago mima, pobo abandonado que se atopa en proceso de rehabilitación polos mesmos propietarios da adega. Os bancais foron totalmente reconstruídos nunha obra que se me antolla case que imposible. Mesturados entre os bancais atopamos plantadas oliveiras, que utilizando a linguaxe dos entendidos fan unha boa maridaxe con as cepas. Oliveiras que nos dan ese ouro verde tan apreciado e que esta a gañar terreo nesta nosa Galiza, pero ese é outro tema.\nUn dos elementos esencias desta terra e a pedra, pois ven estamos a fala…\nO día 29 do pasado mes un grupo de "xoves estudantes de COU", coma todos os anos, xuntámonos para xantar e pasar o día coñecendo algo do lugar onde vamos.\nEste ano o lugar foi A Míllara o pobo abandonado no Canón do Miño. Minto, abandonado non, por mor dun grupo de amigos, están a rehabilitalo para o seu uso particular. O encrave e simplemente perfecto e a obra que alí están a facer digna de encomio.\nPara xantar fúmonos ata o embarcadoiro do catamarán e alí esta CASA MAIORGA , un lugar encantador para disfrutar, mentres se xanta. Gózase de unha boa vista e dun silencio que o ocupa todo.\nTratáronos moi ben, xente do máis agradable e con boa cociña. Se tiverades a idea de ir por alí e mellor que chamedes antes. Do que eu xantei, destácovos as empanadas, a de xoubas quita o sentido, pero a de castañas con chourizo e toda unha sorpresa, contundente pero non vos perdades a mestura de sabores.\nEsquecíame como sobremesa non deixedes de probar o Crumble de froitas, marchariades mancos.�…\nO pasado día 22 de maio fixemos unha etapa máis do Camiño de Santiago.\nSaíndo de Sarria tomamos camiño para Portomarín, unha etapa moi agradable e de bo facer a pena foi a calor que facía, que para min fixo eternos os últimos quilómetros.\nMerece a pena facer un pequeno alto en Barbadelo para visitar a igrexa de Santiago de Barbadelo. Un claro exemplo do románico galego, con unha torre de planta cadrada, non común de ver. Segundo veredes nas fotos é curioso o home cos brazos en cruz que se pode ver no lintel da porta.\nSeguimos o camiño e atopamos, subindo a Ferreiros unha curiosa pasarela de pedras, para evitar a auga que corre camiño abaixo.\nNa chegada a Portomarín merece a pena a visita a igrxa de San Nicolás.\nComo xa está a pegar forte a calor, imos a facer un petisco, rápido, fácil e fresco.\nNon vou a dar medidas que cada quen faga as misturas segundo o seu gusto.\nA mistura pode ser con Cabrales, Roquefort, azul, etc. e en lugar de queixo fresco un pouco de nata alta en materia graxa (nata para montar). Podedes picar un pouco de ceboliño para darlle unha pouca de cor, en fin, botádelle imaxinación.\nFacémoslle un corte transversal as uvas e enchémolas con a mistura de queixos, e a neveira.\nAcompañádeo de un viño fresquiño.


(galego) BALONMANO TEJINA – BUEU ATLÉTICO BALONMÁN\nBALONMANO TEJINA: Ángel Martín, Adrián González, Cristopher Marrero (8), Amit Vashedev, Guillermo Navarro (1), Victor Manuel Oliva (12), Alejandro Castro (2), Jose A. Rubio (8), Alonso Correa (3), Daniel Bensa, Enrique Padrón, Lionel Chinea.\nBUEU ATLÉTICO BALONMÁN 34: Mauro (1), David Iglesias,Roque, Carlos Veloso (6), Carlos Martinez (3), Brais (6), Josiño (3), Andrés (3), Abel (3), Carlos Meira (4), Edu Alonso, Risi, Samu Couso, Eloy Malvido (2).\nINCIDENCIAS: Partido correspondente á Xornada 1, aprazado por mor da pandemia.\nSin tempo a descansar, o Bueu disputaba o segundo partido en 24 horas, e cun desplazamento a Canarias por medio, para disputar o partido aprazado no seu momento por mor da pandemia, e que o TAD obligou a xogar despóis de levantar a multa por incomparecencia e anular o resultado de 10-0 para o Tejina.\nOs de Bueu saíron fortes, conscientes de que sacar dous puntos neste partido, sería atacar a cuarta praza da clasificación, antes de recibir a próxima semana ó Sedona, que tamén pelexa pola cuarta praza. Boa fé das intencións foi o parcial de 0-5 que imprimiu nos primeiros 5 minutos, cunha defensa que continuaba a intensidade do partido do día anterior. Pero o Tejina, que ten casi lograda a permanencia, sabía que os puntos do partido servirían para certificar a continuidade na categoría e aplicaron un parcial de 8-3 para empatar o partido no minuto 20.\no Bueu erraba moitos lanzamentos, ben por ir directamente fora, ou por paradas do porteiro. Íso unido a dúas exclusións seguidas, moi rigurosas, fixeron que o Tejina se pusexe por primeira vez por diante no marcador con 12-11 e mantivo a vantaxe ata chegar ó descanso co resultado de 14-13.\nÁ volta dos vestiarios, a igualdade seguía sendo a tónica. Veloso era o que poñia os goles no cadro azul e o porteiro local comezaba a facerse grande. Moncho tiraba de Josiño na segunda parte, para atacar, favorecido de poder xogar no lugar do cambio corto, xa que Josiño acudía con molestias de diversa consideración.+\nXa no minuto 9, o Tejina collía vantaxe de 3 goles co 21-18 no electrónico. Ós 12 minutos do segundo acto, Moncho solicitaba un tempo morto, para dar descanso ós seus e aclarar as ideas.\nNo minuto 15, a distancia era de 5 goles, Victor Manuel martilleba a portería de Edu, e o porteiro visitante seguía aportando novas paradas, para conseguir distanciarse a pesares de que Veloso seguía sendo un pesadelo para a defensa insular.\nA falta de 10 minutos a distancia seguía sendo de 5, 29-24, e o cansanzo acumulado facía mella. Josiño recurtaba de penalti e bueu estaba en superioridade e propuso unha defensa adiantada, sonseguindo recuperar o balón, pero na acción seguinte Carlos Meira estrelaba o balón no poste, no que podía ser o impulso definitivo de remontada.\nO Tejina xa xogaba co crono con ataque moi moi longos, ó borde do pasivo. Quedabn 5 minutos e a distancia era de 7 goles. A empresa xa era moi complicada e Moncho reuniu ós seus para tratar de buscar o derradeiro arreón.\nO Tejina propuxo unha defensa mixta sobre Brais, e Veloso optou por coller o seu lugar na primiera liña conseguindo dous goles consecutivos en menos de un minuto, poñendo o electrónico en 32-27 e obrigando ó adestrador local a pedir un tempo morto para ordenar ós seus.\nO Bueu puxo todo da sua parte, cunha defensa presionante que rachou moi rápido o Tejina. Na acción seguinte o Bueu consguía unha exclusión e o gol de penalti de Josiño. Aínda quedaba tempo, 3 minutos e 5 goles. Andrés consigue forzar a falta en ataque e marcar no ataque. Edu poñçia o seu gran para a remontada cunha parada e un lanzamento e contrataque que convertía Abel.Xa só quedaban 3 goles e dous minutos. Unha nova recuperación, erro de pase dos guerreiros azuis que saldou Edu cunha nova parada, esta vez nunha contra. Aínda se podía. O porteiro visitante puxo a puntilla cunha parada a lanzamento de Andrés que sería capital para a victoria local chegando ó final co 34-31 no electróico.\nDescomunal o esforzo dos nosos guerreiros azuis, que nunca se renderon a pesar de xogar dous partidos en 24 horas, e con 1700 kilómetros entre medias.\nO sábado teremos a oportunidade de disfrutar e de render unha gran ovación os nosos guerreiros azuis, no derradeiro partido da tempada, no Pablo Herbello, para poñer o borche de ouro a unha tempada memorable dos nosos rapaces, un equipo xoven e canteirán que plantou cara en todo momento e tódolos partidos da tempada. Lembrade estar atentos a conseguir a vosa entrada, e de non coseguila, seguíde o partido no streaming da nosa canle de Youtube.\nQueda o Bueu situado na sétima praza da clasificación a falta de dúas xornadas, e noso pistoleiro Josiño, segue a encabezar a clasificación de máximos artilleiros da Categoría e do balonmán español.\n← (galego) BUEU ATLETICO BALONMÁN 34 – BM INGENIO 24\n(galego) BUEU ATLÉTICO BALONMÁN 27 – MAGOPE SEIS DO NADAL-COIA 27 →


Efe 17 noviembre 2020 00:44 h.\nDebido a súa gran luminosidade, puido verse en boa parte do sur e o centro país\nOs detectores do proxecto Smart, do Instituto de Astrofísica de Andalucía, rexistraron o paso unha bóla de lume sobre o suroeste peninsular a 227.000 quilómetros por hora desde os observatorios astronómicos de Calar Alto (Almería), Sevilla e A Fita (Toledo). Segundo a análise do investigador principal do proxecto, José María Madiedo, foi gravada ás 3:49 horas da madrugada deste luns.\nO fenómeno produciuse ao entrar na atmosfera terrestre unha roca procedente dun asteroide a unha velocidade duns 227.000 quilómetros por hora e debido a súa gran luminosidade, puido verse en boa parte do sur e o centro país.\nO choque coa atmosfera a esta enorme velocidade fixo que a roca se volvese incandescente, xerándose así unha bóla de lume que se iniciou a unha altitude duns 132 quilómetros ao oeste de Andalucía. Desde alí seguiu unha traxectoria en sentido oeste, extinguíndose a uns 60 quilómetros de altitude sobre o sur de Portugal.\nOs detectores do proxecto Smart operan no marco da Rede de Bólidos e Meteoros do Suroeste de Europa (SWEMN), que ten como obxectivo monitorizar continuamente o ceo co fin de rexistrar e estudar o impacto contra a atmosfera terrestre de rocas procedentes de distintos obxectos do Sistema Solar.\nPreto de 93.000 persoas denunciaron abusos sexuais nos Boy Scouts


O xurado seleccionou o poemario <i>Os filósofos xa non brindan con cicuta</i> | culturagalega\nMiguel Sande imponse no XVII Premio de Poesía Afundación\nO xurado seleccionou o poemario Os filósofos xa non brindan con cicuta\nO xurado do XVII Premio de Poesía Afundación daba a coñecer na tarde de onte o seu fallo, polo que declara vencedor desta xeira do galardón a Miguel Sande. O poemario Os filósofos xa non brindan con cicuta reportaralle ao autor os 6.000 euros en metálico con que está dotado o premio e será publicado dentro da colección Arte de Trobar. O xurado destacou que "a obra está escrita desde unha memoria actualizada e esperanzadora. É unha visión do mundo e da condición humana serena e madura, pero tamén transgresora nas imaxes e retadora nas metáforas". Do mesmo xeito, apuntou que no poemario "a expresión poética está plenamente lograda nun metro de difícil factura pero pleno de sonoridade musical como é a prosa poética" e que o autor "constrúe as dúas primeiras partes do libro nunha escritura impecable, moi limpa e nun rexistro lingüístico depurado".\nAs escritoras María Canosa, Ánxela Gracián e Branca Vilela; Xabier Castro Martínez, escritor e secretario do xurado, e Luís González Tosar, presidente do Centro PEN de Galicia e presidente do xurado foron os responsables da selección entre as trinta obras que se presentaron ao certame.\nMiguel Sande, nado en Arteixo en 1961, conta cunha intensa carreira como poeta, dramaturgo, novelista e xornalista. con obras teatrais como Á alba pide comigo vivir (finalista do Premio Nacional de Teatro Calderón de la Barca), Ninguén chorou por nós, (Premio Rafael Dieste), A enterradora (Premio Nova Dramaturxia Galega) e, en poesía A palabra soterrada ou Furtivos. En narrativa fíxose co I Premio Narrativa Breve Repsol con Se algún día esta muller morta e en 2016 conseguiu o Premio García Barros pola novela A candidata.\nFallo do Premio de Poesía no web de Afundación Miguel Sande no web da AELG


A Tixola de Hio: febrero 2015\nMaionesa De Piñeiro\nUnha das arbores máis autóctonas da nosa terra e sen lugar a dubida o piñeiro. Na miña terra O Hio, hai un recuncho no que os piñeiros son os reis, a enseada de Barra. Onde un basto bosque deles decoran as dunas de area fina que se foron creando co paso dos anos co forte vento do norte, que bate todo o inverno e que dá unhas formas caprichosa a estas árbores. Despois de soltar esta leria, preguntarédesvos que ten que ver coa receita desta semana. Ocorréuseme empregar as súas follas, chamadas pico polo Hio, para facer unha maionesa.\n· 250 ml. Aceite de xirasol\n· 50 gr. Folla de piñeiro (pico)\n· Pementa branca\nO primeiro paso vai ser lavar ben as follas de piñeiro. É importante que sexan verdes para que solten ben ese arume característico, ademais de recortarlle o cano marrón que os une. Dámoslle un escaldazo en auga a ferver durante uns segundos, retiramos e escoamos ben.\nNun bol poñemos o aceite de xirasol xunto coas follas e trituramos ben coa axuda dunha turmix. Tapamos con papel film e gardamos durante unha hora na neveira. Sacámolo pasada esa hora e coamos. Xa temos un aceite aromatizado con piñeiro, que gardaremos na neveira tapado durante toda a noite.\nÓ dia seguinte poñemos o aceite no vaso da turmix e votámoslle o ovo, introducimos a turmix ata o fondo e, sen movela, imos batendo ata que se monte por completo. Rectificamos de sal e pementa.\nA maionesa de piñeiro é ideal para acompañar peixes con un toque distinto.\nPublicado por A Tixola de Hio en 9:03 No hay comentarios:\nEtiquetas: A Tixola De Hio, Diego Cordeiro, Maionesa De Piñeiro\nCupcakes de Cenoira e Piruleta\nNesta ocasión decidín empregar dous sabores moi diferentes para levar acabo estes cupcakes. O biscoito e de cenoria que e o máis rico que fixen ata o momento xa que queda moi esponxoso e “frosting de piruleta” e o resultado final e bastante divertido.\n· 150 gr. Margarina\n· 150 gr. Azucre moreno\n· 2 cenorias\n· 1 culleriña de azucre de vainilla\n· Unha chisca de sal\nNun recipiente poñemos a bater a margarina xunto co azucre ata acadar unha textura cremosa.\nLogo, imos engadindo os ovos un a un, sen deixar de bater para que se incorporen ben. Cando a mestura este ben homoxénea incorporamos as cenorias que previamente pelamos e relamos.\nPara finalizar engadimos a fariña e o levedo peneirado para evitará que se formen grumos e o azucre de vainilla e unha chisca de sal que realzará o sabor unha vez cocidos.\nRepartimos a mestura en 12 casullas sempre sen pasarnos das ¾ partes da súa capacidade.\nIntroducimos no forno a 180º durante 18 minutos.\nIngredientes para o “frosting de piruleta”:\n· 200 gr. Queixo philadelphia\n· 15 ml. Licor de amaretto\n· 15 ml. Granadina\nBatemos a manteiga xunto co queixo que deben estar a temperatura ambiente e engadimos o azucre glass pouco a pouco. Rematamos coa granadina e o licor de amaretto que lle darán a cor e o sabor característico a “piruleta”.\nAcabamos montando os cupcakes co “frosting de piruleta” e decoramos con unha guinda de cor vermello.\nPublicado por A Tixola de Hio en 6:43 No hay comentarios:\nEtiquetas: A Tixola De Hio, Cupcakes, Cupcakes De Cenoira E Piruleta, Diego Cordeiro\nI CAMPIONATO DE TAPAS E PINTXOS DE PARADORES DE TURISMO\nEstas últimas semanas están a ser especialmente bonitas para min, supuxeron un pequeno recoñecemento a 12 anos de traballo, que me dan folgos para seguir loitando nesta dura profesión.\nA miña tapa "Galicia:terra, mar e aire"\nComa moitos xa sabedes, o dia 16 de xaneiro déronme unha boa nova, estaba clasificado para a gran final do “I Concurso de Tapas e Pintxos de Paradores” que se celebraría o dia 4 de febreiro en “Madrid Fusión”. Recibina con sorpresa e moita ilusión, xa que, estiven durante varias semanas traballando para conseguir unha tapa digna, xa que, non so me ia a representar a min, levaría ó meu Parador, ó propio pobo de Cambados e por suposto o meu pobo natal O Hio, ata a unha das feiras gastronómicas máis importantes. Era unha gran responsabilidade, pero ia levala coa maior ilusión do mundo. Casualmente cumpríanse 10 anos da miña participación no “Campionato Nacional de Gastronomía”, no que acompañei como axudante ó meu compañeiro Jorge Alonso, do Parador de Baiona. O ano anterior acompañei tamén como axudante a Pedro Merino, o meu xefe durante os meus primeiros sete anos no mundo da hostalería e o responsable de todo o que sei como cociñeiro, no “Campionato Galego de Cociñeiros”.\nOs finalistas (esquerda a dereita) Abel Llorente, Jose Antonio Morales, Antonio Moya, Marcos Serén, Benjamín Calero e eu\nO día 3 reuninme cos meus compañeiros de concurso en Alcalá. Con algún deles xa tiven o pracer de coincidir, traballando no parador de Cambados, Marcos Serén. Na categoría de xefes de cociña o propio Marcos Serén, representando o Parador de Xixón, Antonio Moya, do Parador de Ronda e Abel Llorente, do Parador de Olite. Na categoría de cociñeiros estaba Jose Antonio Morales do Parador de Trujillo, Benjamín Calero do Parador de Cruz de Tejeda e por suposto eu.\nOs gañadores Antonio Moya e eu co xurado, a presidenta e a técnica de restauración de Paradores\nO mellor desta experiencia foi o compañeirismo e a axuda e o apoio que en todo momento nos deron para que todo saíse á perfección de Rosa e Javier, do departamento de Restauración de Paradores.\nOs finalistas co chef Mario Sandoval\nO dia seguinte xa empezaban a notarse os nervios entre os compañeiros. Puxémonos de camiño a “Madrid Fusión” ó chegar a sorpresa foi máxima ó ver na zona do concurso uns carteis enormes coas nosas fotos que xa levaban expostos toda a feira. Repasamos todos os puntos do protocolo e dos procesos do concurso co equipo de restauración e fomos dar unha volta pola feira para relaxar nervios onde nos encontramos con distintas estrelas dos fogóns.\nOs finalistas co chef Pedro Larumbe\nOs finalistas co Topchef Peña\nÁs 14:00 horas daba comezo a montaxe da tapa, ante a atenta mirada da xente que estaban a seguilo concurso, os nervios ían en aumento. Fun o primeiro en subir a facer a presentación da tapa ante o xurado, fixéronme tantas preguntas que pensei que xa non tiña posibilidades de gañar.\nEu ante a atenta mirada do Xurado\nLogo de subir todos os participantes o xurado reuniuse para deliberar. Na categoría de xefes, impúxose Antonio Moya , todo un crack dos fogóns e unha gran persoa. E na miña categoría escolléronme a min, cando dixeron o meu nome e a xente comezou a aplaudir, non era consciente de que estaban a darme o premio a min. A partir dese momento non recordo moi ben o que pasou so recordo que subín o escenario e todo eran bicos e felicitacións, unha sensación inexplicable, estaba nunha nube. Nunca esquecerei esa sensación na miña vida.\nOs gañadores Antonio Moya e eu coas tapas que nos levaron o premio\nQuero agradecer todas as mostras de cariño e felicitacións que recibín esa tarde, quedei ata dúas veces sen batería.\nToda unha experiencia, o que veu a partir de ese momento e os días seguintes, entrevistas para os xornais, chamadas da radio, entrevista na TVG…..algo que nunca pensei que me puidera ocorrer.\nDeixo os enlaces da prensa:\nReportaxe Faro de Vigo\nReportaxe Diario de Arousa\nReportaxe Europa Press\nReportaxe Pontevedra Viva!\nReportaxe Alza La Voz Cambados\nReportaxe Vivir Cambados\nReportaxe El Comercio\nOs enlaces das entrevistas de TV e Radio:\nEntrevista para o magazine BOAS TARDES da TVG\nEntrevista para a Radio Galega\nEntrevista para a Cadena Ser\nPublicado por A Tixola de Hio en 6:42 No hay comentarios:\nEtiquetas: A Tixola De Hio, Diego Cordeiro, I Campionato De Tapas E Pintxos De Paradores De Turismo\nI CAMPIONATO DE TAPAS E PINTXOS DE PARADORES DE TU...


Até 500 persoas confirmaron a súa participación nos Galicia Innovation Days, que comezan a vindeira semana - Código Cero - Diario Tecnolóxico de Galicia\nEste luns 25 de outubro arrinca finalmente a primeira edición de Galicia Innovation Days, unha iniciativa da Xunta e a Fundación Universidade Empresa (FEUGA) para dar a coñecer as capacidades da nosa terra en investigación e innovación e informar as oportunidades que se abren coas novas convocatorias de Horizonte Europa (o programa de financiamento europeo de I+D+i que conta cun orzamento de 95.000 millóns de euros para o período 2021-2027). FEUGA salientou a elevada participación confirmada para os Galicia Innovation Days, con 500 participantes de 40 países de todo o mundo.\nAs xornadas, de carácter gratuíto, celebraranse en formato online do 25 ao 29 de outubro. FEUGA confirmou que o evento espertou o interese de investigadores, universidades, empresas e centros tecnolóxicos de catro continentes.\nO luns, 25 de outubro, o director xeral de FEUGA, Javier Pereiro, inaugurará as xornadas coas que a Fundación Universidade Empresa Galega pretende potenciar unha das súas liñas estratéxicas: o impulso á investigación e á innovación. “Galicia Innovation Days é un punto de encontro, unha oportunidade para mostrar as capacidades que existen en Galicia ante a convocatoria de Horizonte Europa, que é o principal instrumento de financiamento da I+D e que marcará o futuro do desenvolvemento tecnolóxico no continente. Que Galicia teña presenza, a través dos seus investigadores e das súas empresas, como socio neses proxectos é fundamentalmente o obxectivo que temos desde FEUGA dentro do marco de colaboración coa Xunta de Galicia como principal impulsor desta dinamización do tecido en Galicia”, destaca Javier Pereiro.\nAs xornadas contarán con expertos internacionais que abordarán os distintos clústeres do programa Horizonte Europa para responder así aos retos de futuro aos que se enfronta a nosa sociedade e o papel que xogan a innovación e a investigación. Na primeira xornada, adicada ao clúster da saúde e ao da cultura, a creatividade e a sociedade inclusiva, celebrarase o relatorio de Francisco de la Torre, representante da unidade de Democracia e valores europeos da dirección xeral de Desenvolvemento e Innovación da Comisión Europea.\nGerd Schönwälder, policy officer para a Transición Ecolóxica e Social da Comisión Europea, Garbiñe Guiu Etxeberria, directora xeral de Investigación e Innovación - Transformacións Industriais da Comisión Europea, e Inge Van Oost, policy officer e directora xeral de Agricultura e Desenvolvemento Rural da Comisión Europea, son o tres relatores destacados do evento.\nO programa inclúe, ademais, mesas redondas e a presentación de proxectos innovadores que contan con axudas europeas en ámbitos como o clima, a transición ecolóxica, a transformación dixital ou a agroalimentación, entre outros eidos. Así mesmo, os participantes contarán co asesoramento dos puntos nacionais de contacto do programa Horizonte Europa.\nFEUGA confirmou que un dos obxectivos de Galicia Innovation Days é o fomento do networking entre posíbeis socios e colaboradores. Asi, as persoas asistentes poderán realizar intercambio de mensaxes e reunións individuais durante as catro xornadas a través da plataforma b2match.\nDez anos no ámbito internacional\nO impulso á investigación e á innovación é unha das liñas estratéxicas de FEUGA que conta cunha área de programas europeos.\nA Fundación Universidade Empresa Galega, cun equipo multidisciplinar de expertos en international business e representación en Bruxelas, eríxese como axente para facilitar as negociacións entre empresas, investigadores e axentes públicos, representando os intereses de distintos colectivos.\n“Desde hai máis de 10 anos contamos cun equipo dedicado á promoción e execución de proxectos internacionais. Esa é unha das liñas de actuación de FEUGA. Todo enmarcado nunha estratexia de rexión, nunha estratexia de país, coa que estamos totalmente comprometidos”, destaca Javier Pereiro.


En marcha as obras de reforma da Praza de Abastos, que obrigarán a reordenar o tráfico – EnComún\nO pasado luns 11 de xullo comezaron as obras de reforma da Praza de Abastos de Monforte, despois de que nunha das últimas xuntas de goberno local se aprobase o plan de seguridade desta obra.\nTRABALLOS PARA EVITAR MOLESTIAS EN AGOSTO\nSegundo explicou a concelleira María Xosé Vega, “actuarase en toda a pranta baixa e tamén na parte de arriba para mellorar e innovar este espazo”. Ademais, “para evitar molestias no mes de agosto, realizouse un plan de obra no que se comezará pola zona da froitería e verduras, que serán trasladadas á zona central onde hai locais vacíos”. Con isto, durante os meses de xullo e agosto arranxarase a zona onde están as froitas porque é o módulo que necesita máis obra.\nAs obras na Praza de Abastos deberían estar listas para o mes de decembro. EC\nESPAZO GASTRONÓMICO INTEGRADO NA PRAZA DE ABASTOS\nDespois da súa remodelación, este será un espazo gastronómico, “para tapear ou comer a comida do mercado. A continuación acometerase a obra do pavillón esquerdo, no que se instalarán os postos actuais, pero xa como postos de venda completamente reformados, nos que se primará a eficiencia dos espazos tanto para o vendedor como para o cliente, cunha imaxe de liñas limpas e actua”l. A nave central e histórica, será a última fase deste proxecto. Aquí habilitarase un espazo para a celebración de mercados especializados e temporais, que rotarán ao longo do ano co que se pretende aumentar o fluxo de visitantes a este edificio.\nA realización destas obras suporá unha reordenación do tráfico temporal. Así, ao desaparecer varias prazas de aparcamento en torno á Praza de Abastos, habilitarase como zona de carga e descarga o primeiro tramo da rúa Inés de Castro, dende as 08:00h ata as 11:00h. Ademais, de 11.00h a 14.00h será zona de aparcamento limitado a 15 minutos. Unha reordenación acordada en todo momento cos praceiros. En canto a prazos de execución, está previsto que para o mes de Nadal, a praza de abastos esté lista e en funcionamento. Conta cun orzamento de 800.000 euros financiada na súa totalidade polo goberno central.


BOIRO VOLEIBOL: Festa do voleibol boirense:\nII EVENTO SOCIAL DO BOIRO VOLEIBOL:\nO vindeiro sábado 11 de decembro a partir das 11:00h celébrarase na rúa peonil de Boiro, fronte o local patrocinador do HIPESCAR un evento de cara o público boirense coa misión de publicitar o clube, promocionar o deporte do voleibol na vila e captar novos socios e afeccionados para a nosa entidade. Agardamos a colaboración de tódolos xogadores e xogadoras vestidos co chándal do clube para botar unha man e superar así a incrible repercusión obtida o ano pasado neste evento. Cantos máis sexamos moito mellor. É o momento de devolverlle a todos os folgos que nos dan nos encontros.\nImaxe correspondente ó evento da pasada campaña\n!Apoia ó teu clube!\nPublicación de Adrián Alves a las 14:35\nO evento dará comezo as 11:00h pero os xogadores e directivos deberemos estar presentes alí as 10:30h para axudar en todo o que poidamos na organización e montaxe da loxística que utilicemos. Recordade que alí poderemos captar socios, vender a lotería de nadal e invitar a todo o mundo a que asista ó partido desa mesma tarde entre o Hipescar e o Vigo Voleibol. Non podedes faltar!!\n15:23 do 7 de decembro de 2010\nA MOI PESAR MEU TEÑO QUE DECIR QUE NON VOU PODER ACUDIR A CITA TAN IMPORTANTE PARA NOS POR MOTIVOS DE TRABALLO, PERO A ESO DAS 13:00 HORAS QUEDAREI LIBRE E IREI HASTA ALÍ PARA ESTAR CON TODOS NOS ÚLTIMOS MOMENTOS E BOTAR UNHA MAN PARA RECOLLER TODO.\nSAUDOS E QUE SAIA TODO BEN\n17:35 do 7 de decembro de 2010


Estilos de aprendizaxe | Consumer\nEstilos de aprendizaxe\nDefinen a forma en que cada alumno recompila, interpreta e organiza a información\nData de publicación: Mércores, 22deSetembrode2010\nImaxe: Carlos Gustavo Curado\nActivo, reflexivo, teórico ou pragmático. Son algúns dos estilos de aprendizaxe que poden predominar entre os alumnos dunha clase. Cada un deles adquire os coñecementos á súa maneira. A uns interésalles analizar a información, a outros a súa aplicación práctica e outro grupo prefire buscar argumentacións que expliquen o aprendido. Se o docente é capaz de pescudar o estilo que prevalece en cada estudante, poderá adaptar o seu modo de ensinarlles para obter o maior rendemento académico posible.\nPor que dous alumnos con similares capacidades e aptitudes cara ao estudo obteñen diferentes resultados académicos en determinadas materias? A resposta non está na materia que aprenden, senón en como a aprenden. Cada estudante ten un estilo particular, a aprendizaxe caracterízase por determinadas formas de procesar, interpretar e asimilar a información que se recibe. Pode estar relacionado con distintos factores:\nA forma de percibir a información: algúns estudantes aprenden mellor cando len ou ven a información representada de forma visual, outros reteñen os contidos de maneira máis fácil se llos explican por vía oral e parte dos alumnos asocian o aprendido a outros sentidos, á experiencia.\nA forma de procesar a información: algúns alumnos tenden a globalizar e sintetizar a información que reciben para comprendela mellor, mentres que outros optan por unha análise detallada e exhaustiva de todos os contidos.\nA forma de organizarse: este factor explica por que algúns estudantes prefiren as tarefas que requiren unha planificación e unha estruturación determinada e outros, con todo, desenvólvense mellor en contornas onde o traballo é máis espontáneo e áxil.\nAs relacións interpersoais: algúns estilos de aprendizaxe están marcados pola forma de orientalo en relación cos demais. O máis cooperativo relaciónase con quen prefiren o traballo en grupo con outros compañeiros e o individual, con quen traballan mellor de modo independente.\nO modo en que interactúan estes factores dá lugar a un estilo cognitivo diferente\nO modo en que interactúan estes factores no proceso de aprendizaxe de cada alumno dá lugar a un estilo cognitivo diferente. Se o modelo de ensino do profesor dunha materia e as particularidades desta axústanse de forma idónea ao estilo do alumno, será máis fácil para el adquirir os coñecementos e aplicalos nas avaliacións correspondentes.\nO sistema 4MAT\nO docente, como é lóxico, non pode aplicar en clase un tipo de ensino distinto para cada un. Pero si pode tentar elaborar un modelo de docencia na aula que englobe habilidades e competencias características dos estilos de aprendizaxe básicos. Deste xeito, o alumno poderase sentir motivado cando traballe na área na que ten maiores fortalezas e, á vez, poderá experimentar con outras formas de asimilar os coñecementos.\nO sistema 4MAT baséase nun ciclo de oito etapas diferentes que atenden o catro posibles estilos de aprendizaxe do total de alumnos\nA aplicación na aula do denominado sistema 4MAT supón unha forma de alcanzar este obxectivo. Este modelo, ideado hai máis de 25 anos pola especialista en educación Bernice McCarthy, consiste en conducir as sesións de clase a través dun ciclo composto de oito etapas diferentes nas que se atenden o catro posibles estilos de aprendizaxe do total de alumnos do grupo: quen busca os significados e interésalle o “porqué” das cousas (imaxinativo), quen dá importancia aos conceptos e pregúntase o “que” (analítico), o pragmático que busca sempre o “como” (sentido común) e o activo a quen lle gusta descubrir as cousas en por si (dinámico).\nCada un destes estilos de aprendizaxe ten o mesmo valor. Perséguese que os alumnos aprendan mediante cada un deles e darlles a todos a oportunidade de adquirir os coñecementos coas súas propias habilidades naturais e con outras tamén necesarias para obter un bo rendemento. O ciclo de ensino estrutúrase do seguinte modo:\nConectar e examinar: esta parte do ciclo, na que destacarán os estudantes cun estilo imaxinativo, baséase na comprensión dos conceptos a través da súa conexión con experiencias persoais e a reflexión e a análise destas.\nImaxinar e definir: o alumno analítico sentirá no seu medio nesta fase na que, a través da teoría, opinións de expertos ou lecturas organizadas, únense á experiencia analizada con anterioridade novos coñecementos que axuden a conceptualizar a información.\nExplorar e practicar: unha vez adquiridos os conceptos, nesta fase o alumno debe aplicalos mediante a práctica e a personalización e buscar a solución de problemas. A contorna ideal para o estilo caracterizado polo sentido común.\nRefinar e integrar: para os estudantes cun estilo dinámico, esta fase do ciclo será a máis sinxela, nela deberán analizar a utilidade da información, aplicala de formas diferentes e compartila con outros.\nIdentificar o estilo\nAnalizar as particularidades de cada estudante e as súas preferencias ao asimilar os coñecementos pode ser unha tarefa ardua e extensa para un docente. Unha das formas de identificar o estilo de aprendizaxe de cada alumno dun modo máis sinxelo pode ser mediante a aplicación do denominado test CHAEA (Cuestionario Honey Alonso de Estilos de Aprendizaxe), ideado por Catalina Alonso e Domingo Galego, profesores da Facultade de Educación da UNED.\nO cuestionario, que se pode cumprimentar en liña desde a páxina web dos autores, componse de 80 ítems. Neles, os alumnos deben marcar se están de acordo ou en desacordo coas ideas que se expresan. Unha vez cumprimentado, cun simple clic, poderase obter a identificación do estilo de aprendizaxe preferida polo alumno.\naprendizaxe estudante rendemento académico\nVer máis sobre Educación\nRepasa as táboas de multiplicar\nXogos infantís de computador para aprender inglés\nCorrectores de ortografía, son útiles?\nAmárgame a vida


Biblioteca do CEIP de Olveira: abril 2019\nLecturín mandounos unha carta para saber as actividades que imos facer durante este mes de abril, xa que é un mes especial para nós por ser o mes adicado ao libro. Coa carta temos unha ficha para recomendar libros que nos gustaron e que poden ser de interese para os nosos amig@s da biblioteca. Podedes pasar pola biblioteca para recoller estas fichas, cubrilas e pegalas no taboleiro de recomendacións, que estará no corredor.\nPublicado por BIBLIOTECA DO CEIP DE OLVEIRA ás 17:46\nCon motivo da presenza de María Canosa no noso colexio, os alumn@s de 5º e 6º gravaron un pequeno programa de radio. Bravo rapaces!\nPublicado por BIBLIOTECA DO CEIP DE OLVEIRA ás 17:12\nHai uns días visitounos a escritora María Canosa gañadora dun premio Merlín co seu libro Muriel. Os alumnos de 5º e 6º pasaron un momento de lecer coas historias que nos contou María sobre algúns dos seus libros que os nosos nen@s tiveron o pracer de ler.\nPublicado por BIBLIOTECA DO CEIP DE OLVEIRA ás 16:49\nOla, son Lecturín, a mascota da Bilblioteca do CEIP de Olveira. Aquí podedes ver todo o que acontece nela. Un saúdo\nBibiotecas escolares de Galicia\nLectura e biblioteca\nPrensa á carta\nBlogues da nosa comarca\nAQUELIÑOS DE FRIÓNS\nFONDOS DA BIBLIOTECA CEIP de OLVEIRA\nO tempo Olveira\nBIBLIOAXUDANTES 1ª QUENDA (OUTUBRO A FEBREIRO)\nCHARLA: EMERXENXIAS SANITARIAS\nOs nenos e nenas de 4° de Primaria recibiron unha charla de Emerxencias Sanitarias, nas que aprenderon a facer unha RCP, a manobra de Hei...\nCONTACONTOS EDITORIAL ANAYA\nDÍA DA PAZ 2022 (VÍDEO)\nO venres 28 de xaneiro no CEIP de Olveira celebramos o Día da Paz bailando, como non, ao ritmo das Tanxugueiras! "Non hai fronteiras&...\nAs familias contan contos (2)\nCreamos contos (1)\nCurso 2013-2014 (23)\nXogos LIM (1)


Movemento pola Base - Wikipedia, a enciclopedia libre\n"polabase.net". Arquivado dende o orixinal o 20 de decembro de 2012. Consultado o 02 de xaneiro de 2009.\nO Movemento pola Base é unha organización política independentista de esquerdas. Naceu no verán de 2006 a partir dun colectivo de militantes do BNG críticos coa evolución política da fronte nacionalista neses anos.\nA participación do BNG nun goberno bipartito co PSOE na Xunta de Galicia xerou diversas críticas dento da fronte nacionalista, e algúns dos seus militantes consideraron que a praxe política se apartaba dos principios históricos da organización. Paralelamente, xurdiran nese tempo outras diverxencias no sindicato nacionalista CIG e na organización xuvenil Galiza Nova (estas deran lugar á creación de Isca).\nNeste contexto un grupo de militantes da UPG (partido integrante do BNG) e da CIG de Ferrol, Santiago e Vigo abandonaron a UPG e comezaron unha nova organización. Entre eles estaban Antolín Alcántara, Fermín Paz, Manuel Mera, Ramiro Oubiña e Fidel Diéguez, que formaban parte da Executiva da CIG. Despois incorporáronse tamén membros de Isca e outros militantes do BNG.\nA primeira acción pública do MpB (Movemento pola Base) foi a presentación dunha candidatura ao Consello Nacional na XII Asemblea Nacional do BNG encabezada por Fermín Paz e Paula Castro que acadou 245 votos (9,32%) e 5 representantes. Nesta Asemblea Nacional do BNG o MpB criticou o que consideraba a deriva ideolóxica do BNG e a perda do mecanismo asambleario na toma de decisións da fronte. O día 28 de outubro de 2007 constituíuse formalmente como organización política, e definiuse como unha "organización da clase traballadora" que avoga pola independencia de Galiza e "pola superación do capitalismo coa construción do poder popular no camiño da sociedade socialista".\nEntre os meses de decembro de 2008 e xaneiro de 2009 esta corrente fragmentouse entre aqueles partidarios de crearen unha nova formación política á marxe do BNG e os que avogaban por seguir dentro desa fronte. Tamén foi un elemento importante na división o papel do MpB na CIG e as súas relacións coa UPG dentro desta central sindical. As dúas faccións reivindicaron a súa lexitimidade e o uso da denominación Movemento pola Base.\nA facción que emprega como canle de comunicación o web polabase.net celebrou unha asemblea nacional o 7 de febreiro do 2009 onde se decidiu abandonar o BNG como plataforma electoral da organización e manifestouse a necesidade dunha nova organización soberanista con presenza nas institucións. Esta facción abandonou definitivamente o BNG o 14 de marzo de 2009.\nDespois de que os membros de Movemento pola Base que empregaban o dominio polabase.net marcharan do BNG, o resto dos membros do Movemento pola Base que permaneceron no BNG (polabase.org) crearon unha nova organización denominada Movemento Galego ao Socialismo.\n↑ Os militantes do MpB abandonamos o BNG Arquivado 17 de xaneiro de 2012 en Wayback Machine., 14/03/2009\n↑ Os integrantes de MpB que non abandonaron o BNG chaman a ser "xenerosos" para fortalecerse Arquivado 22 de marzo de 2009 en Wayback Machine., GZnación.\nWeb do Movemento pola Base\nWeb do Movemento Galego ao Socialismo\nTraído desde «https://gl.wikipedia.org/w/index.php?title=Movemento_pola_Base&oldid=5540818»


Anulación de diferentes convocatorias relacionadas co turismo\nAs restricións á libre circulación de persoas acordadas polas autoridades están a afectar a todos os sectores da nosa economía, pero especialmente produciuse un forte impacto no sector turístico, que se viu obrigado ao peche dos seus negocios pola Orde SND/257/2020.\nPor outra banda, e aínda contando co levantamento do estado de alarma, a incerteza que xera o COVID-19 fai pensar nunha menor demanda de servizos turísticos, unha limitación ás concentracións de público e nunha forte baixada do turismo, especialmente o internacional. Unha nova etapa que supón un cambio de modelo e que nos vai exixir situar a Galicia como un destino seguro.\nPolo exposto, resolvese deixar sen efecto por causas sobrevidas as seguintes convocatorias:\nResolución do 2 de xaneiro de 2020 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia, para a contratación de persoal nas oficinas de turismo nos meses de maio, xuño, xullo, agosto e setembro, e se procede á súa convocatoria para o ano 2020 (código de procedemento TU900A) (DOG do 11 de febreiro).\nResolución do 3 de decembro de 2019 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión ás festas declaradas de interese turístico de Galicia, e se procede á súa convocatoria para o ano 2020 (código de procedemento TU500A) (DOG do 16 de decembro).\nResolución do 19 de novembro de 2019 pola que se establecen as bases reguladoras para a concesión, en réxime de concorrencia competitiva, de subvencións a entidades locais para actuacións de mellora das infraestruturas turísticas no medio rural e se anuncia a convocatoria para o ano 2020 (código de procedemento TU501B) (DOG do 19 de novembro).\nResolución do 12 de decembro de 2019 pola que se regulan as bases para a concesión de bolsas de formación práctica en mercados emisores mediante a realización de prácticas de especialización en oficinas de turismo en mercados emisores durante o ano 2020, e se procede á súa convocatoria (código de procedemento TU981B) (DOG do 23 de decembro).\nResolución do 28 de novembro de 2019 pola que se establecen as bases reguladoras para a concesión, en réxime de concorrencia competitiva, de subvencións a xeodestinos de Galicia para o desenvolvemento de actuacións de dinamización turística, e se procede á súa convocatoria para o ano 2020 (código de procedemento TU501C) (DOG do 19 de decembro).\nResolución conxunta do 18 de decembro de 2019, da Axencia Galega das Industrias Culturais e da Axencia Turismo de Galicia, pola que se establecen as condicións de adhesión á marca Fest Galicia para a temporada 2020 e para a realización de contratos de patrocinio con entidades privadas para festivais de música profesionais que se celebran desde o 1 de xuño ao 30 de setembro de 2020, considerados estratéxicos para o territorio xa que xeran un retorno publicitario para as marcas Fest Galicia e Xacobeo Galicia 2021 (código de procedemento CT302A) (DOG do 8 de xaneiro de 2020).\nA anulación comporta a terminación dos procedementos iniciados tras a aprobación das convocatorias citadas.\nResolución de anulación


Usar o móvil ou a tablet non ten idade e así o entenden as mulleres de Frades | Noticias de Galicia | CRTVG\nPublicado o 11/09/2019 09:49\nMoitos maiores non se entenden co móbil. Pero todo é cuestión de perderlle o medo. Ás veces, un curso duns días serve para comezar a usalo con normalidade. Vexan estas veciñas de Frades, que xa superaron o uso do teléfono e agora aprenden con tabletas.\nManexar un teléfono móbil ou unha tableta é algo que podemos facer practicamente todas as persoas. Se vostede non os entende é porque ninguén lle explicou ben como funcionan, pero sempre podemos aprender. Estas veciñas de Frades tiveron un curso para manexar ben os teléfonos, e agora aprenden como usar unha tableta.\nAdrián Varela Pomar, educador da ONG Mestura: "Pretendemos que coñezan o funcionamento dos dispositivos máis actuais, móbiles e tablets. Tamén falamos de seguridade e aproveitamos para facer adestramento cognitivo. Isto sobe a autoestima e deuse o caso de xente que veu sen tocar antes un teléfono e dúas clases despois mercaba un porque xa era capaz de manexalo".\nAs alumnas contáronnos como levan o curso. "Teño un neto de cinco anos que xa me aprende el a min e eu teño que poñerme ao día", dinos unha delas. Outra animouse a acudir ao curso para saber xogar cos netos á 'tablet'. "Gústame moito. É un entretemento moi bo e reunímonos todas", asegura outra veciña de Frades. "Fago o que podo. Nada máis. Cando cheguei non sabía nada e fago pouco pero pásoo ben", comenta outra entre sorrisos.\nEste curso forma parte do proxecto Neneiras, da ONG Mestura. Está financiado pola Secretaría Xeral de Igualdade e o Fondo Social Europeo en colaboración co Concello.


Non hai por que complicarse: legumes, verduras, froita e froitos secos achegan fibra abonda | Revista - Part 2\n: Non hai por que complicarse: legumes, verduras, froita e froitos secos achegan fibra abonda\n[Páx. 1] Non hai por que complicarse: legumes, verduras, froita e froitos secos achegan fibra abonda\nAnalizouse a cantidade de fibra de 14 produtos alimenticios enriquecidos en fibra, de tres alimentos integrais (pasta, arroz e fariña) e doutros cinco ricos en fibra de modo natural (améndoas, fabas, chícharos, acelgas e plátanos).\nO contido de fibra dos cereais de almorzo enriquecidos de Pascual e a pasta integral Nomen foi notablemente inferior á declarada na súa etiquetaxe, polo que incumpren a normativa de etiquetaxe.\nOs do iogur enriquecido Kaiku (2,6% de fibra) e do edulcorante La Fortaleza (1,1%) son inferiores ao que o Regulamento -aínda non vixente, entrará en vigor o próximo 1 de xullo- esixe (3% de fibra) para facer alusión á fibra na súa etiquetaxe.\nOs alimentos enriquecidos en fibra que máis a conteñen son o soluble Cola-cao (33,2%), cereais de almorzo Kellog´s (19,8%) e Pascual (13,7%), e barriña de cereais Kellog´s (18,8%). Tamén tiñan moita fibra o pan torrado Recondo (9,2%), galletas Cuétara (8,6%), olivas La Española (7,7%), macarróns Ardilla (7,2%), pan de molde Bimbo (6,6%) e Panrico (6,1%) e iogur Danone (6,1%).\nNos cinco alimentos naturalmente ricos en fibra, destacan as fabas (28,2% de fibra), as améndoas fritas (12,5%) e os chícharos (8,2%); nos integrais, o 10,7% de fibra da fariña e o 6,4% da pasta, se ben o arroz integral alcanzaba un tamén importante 5,7%.\nNingún dos produtos enriquecidos achega tanta fibra por porción como un prato de fabas (70 gramos), que contén case 20 gramos de fibra, o triplo ca o enriquecido con máis fibra por porción (iogur de Danone, con 7,6 gramos de fibra cada 125 gramos de produto). E un prato de chícharos achega 13 gramos de fibra, o dobre que este iogur enriquecido.\nUnha alimentación rica en legumes, verduras e froitas achega a cantidade que o noso organismo necesita. Cereais integrais e froitos secos tamén achegan moita fibra e o seu consumo é moi recomendable. O modo máis saudable e económico de asegurarnos unha cantidade abonda de fibra é unha dieta equilibrada que inclúa boa parte destes alimentos que a conteñen de modo natural.\nIogur Activia fibras muesli\nBarriña de cereais All-Bran Nature\nCereais de almorzo All-Bran Flakes. Cereal integral con fibra\nMacarróns con fibra\nCereais Bifidus con froita e fibra activa\nPan de molde sen codia branco con fibras e xerme de trigo\nDatos de etiquetaxe:\n125 g (1 iogur) 40 g (1 barrita) 20 g 30 g 70 g 30 g 56 g (2 reba- nadas)\nIogur Bifi Activium fibras con muesli\nPan de molde branco fibras\nOlivas recheas de anchoa fibra\nPan tostado 10 cereais Fibra\n1,4 6,2 9,03 5 7,4 4 Non indica\n125 g (1 iogur) 47,3 g (2 rebanadas) 30 g 35 g 18 g (2 torradas) 30 g 1 g (un sobre)\nOs alimentos están ordenados de maior a menor achega de fibra por porción de consumo de produto.\n(1) Betafructosanos: fibra soluble á que se lle atribúe a capacidade de reducir os niveis de colesterol en sangue. Hai estudos que recomendan uns 3 g de betafructosanos ao día.\n(2) Fibra dietética: recoméndase un consumo de fibra de entre 25 e 30 ao día.\n(3) Etiquetado: a valoración Incorrecta reflicte que a cantidade real de fibra que proporciona o alimento é inferior á declarada na súa etiqueta; polo tanto, incumpre a norma de etiquetaxe.\nFariña superior de trigo con fermento integral\nPorción de consumo\n70 g 70 g 30 g (segundo receita etiquetaxe)\nFibra (g /Porción)\n(1) Fibra dietética: recoméndase un consumo de fibra de entre 25 e 30 ao día.\n(2) etiquetaxe: a valoración Incorrecta reflicte que a cantidade real de fibra que proporciona o alimento é inferior á declarada na súa etiqueta; polo tanto, incumpre a norma de etiquetaxe.\nChícharos finos conxelados\nA Marcona. A améndoa frita e salgada\n(1) Fibra dietética:recoméndase un consumo de fibra de entre 25 e 30 ao día.\nIr á páxina anterior: « Non hai por que complicarse: legumes, verduras, froita e froitos secos achegan fibra abonda


O lucrativo negócio de governar\nPublicado: Quarta, 23 Julho 2014 17:32\nGaliza - Contrapoder - Externalizacións, nepotismo, contratacións irregulares ou financiación en B: eis algunhas das prácticas no fío do delito económico ligadas case indisolubelmente ao exercicio do goberno, con escasas excepcións neste sistema político.\nGobernar, especialmente en mans de determinadas forzas políticas, é un negocio lucrativo. Máis aínda cando se fai nun sistema de democracia representativa, deseñada pola burguesía para servir á burguesía, que non obriga a dar conta a ninguén nen sequera a cada catro anos, como nos contan.\nNon asombra, neste escenario, que a sensación de corrupción sistémica sexa xeralizada e asumida de bo grao por calquera. Tampouco estraña a aparición de discursos populistas que apontan co dedo á «casta» mentres se apresentan como ponta de lanza dunha rexeneración que, en rigor, se sabe imposíbel se non é pola vía da transformación radical do modelo. Mais o certo é que, fóra da corrupción e das ilegalidades — que xa se saben —, o negocio de gobernar neste sistema ten a ver, e moito, co reparto de diñeiros e prebendas, que pode facerse de modo «legal» e que, en todo caso, conserva toda a discrecionalidade necesaria ao proprio sistema.\nSen dúbida, a organización que na Galiza ten apurado máis este sistema de reparto de diñeiro en troca da fidelidade é o Partido Popular. As décadas de política clientelar na Xunta, coa paréntese de catro anos do bipartido, deron para moldear convenientemente as redes de dependencia, con resultados espectaculares para calquera que ollar desde fóra, e que, por certo, explican en grande medida eses «inexplicábeis» resultados eleitorais onde a direita, tanto fai o danada que teña a súa imaxe, continúa a gañar e a se perpetuar.\nUnha corrupción legal?\nQue a maioría dos partidos non se sustentan apenas coas achegas da súa militancia é un feito ben sabido. Aínda máis: hai a sensación de que o diñeiro negro circula polas veas de case todos os partidos, se non de todos, e de que a maioría dos orzamentos, non só das organizacións políticas como tamén das sindicais, teñen moito a ver con irregularidades de todo tipo. Non deixa de ser significativo que ninguén inclúa nesta listaxe negra as organizacións empresariais, ou que á luz das irregularidades contábeis descobertas a UGT e CC.OO. o sistema mediático meta rapidamente no mesmo saco todas as organizacións sindicais.\nDe aí que o goberno español, sustentado por un dos partidos cuxa imaxe foi máis danada polo caso Bárcenas, pola Gürthel, pola Pokemon e por tantas e tantas outras investigacións xudiciais, teña promovido un denominado «plan de loita contra a corrupción» que incluía a modificación de quince leis e que orixinou, ao mesmo tempo, unha lei de transparencia e outra de control da actividade económica dos partidos. A partir da súa tramitación, varias das prácticas de financiamento ou refinanciamento antes legais deixaron de selo, como a condonación de débeda por parte da banca, a concesión de créditos con xuros por baixo do mercado, ou o secreto sobre as doazóns particulares. Mais pouco máis, na realidade.\nApós dous anos de anuncios grandilocuentes, amplificados pola imprensa sistémica, quen prometía transparencia e rexeneración deixou sen tocar o principal buraco polo que o diñeiro continuará a entrar para os grandes partidos: as súas fundacións, que poderán continuar a se relacionar coas empresas, exactamente igual que antes. Estes entes paralelos, que desde a última reforma do PSOE en 2011 xa non teñen límite de cantidade por doazón, tórnanse agora o principal conduto para introducir diñeiro do sector privado nos partidos. E nen sequera a promesa de que o Tribunal de Contas teña como función velar por esta situación tranquiliza xa, após se saber que apenas once funcionarios e funcionarias fiscalizan 31 partidos, 26 fundacións, 8.117 concellos, e todas as deputacións e procesos eleitorais.\nSon os políticos ou é o sistema?\nO certo é que un escenario como o descrito é o espazo perfeito para o auxe dos populismos que cargan sobre a perversión da «casta» en lugar de analisar rigorosamente a realidade a apontar para o sistema como motor desa corrupción (a ilegal por suposto, e a legal tamén). Nese discurso, o problema son “os políticos” que se favorecen coas pequenas corruptelas, cos grandes «pelotazos», cos sobres de diñeiro negro, cos agasallos.\nParafrasando Edward Carr: afirmar que o problema está na «casta» é certo, mais non explica nada. É necesario historiar cientificamente a contradición para acabar vendo como o camiño da corrupción fica invertido, de forma tal que a corrupción xa non é un produto da «casta», senón á inversa: que son os poderes fácticos da oligarquía (coas súas ligazóns laterais coa relixión e coas súas ligazóns frontais cos medios que fabrican a opinión pública) os que sentan no banco do poder político eses oportunos monicreques que os populismos chaman «casta» mentres afastan a atención deses mesmos poderes fácticos.\nPartir de aí permite non só ter unha nova comprensión do feito corrupto como mal endémico do sistema capitalista e do seu modelo de democracia representativa. Ademais, permite estender — e muito — o proprio conceito de corrupción, no cal cabe por fin o diñeiro que desde o poder político se destina aos proxectos económicos da direita — que no caso galego pasa tamén por proxectos españolistas. O financiamento á imprensa, significadamente ao Grupo Voz, tanto através de subvencións como da contratación de publicidade, ou a entrega de diñeiro constantemente a proxectos relixiosos, tanto através da xestión de servizos de atención a colectivos desfavorecidos como por medio do ensino concertado, as privatizacións, a criazón das áreas de xestión clínica que dá acceso a microempresas ao sistema público de saúde ou o último anuncio do ministerio español de educación para financiar familias de ideoloxía supremacista, as privatizacións ou a extensión das concesións son apenas exemplos, resumidos, da maneira como as oligarquías se benefician directamente de teren no poder os seus proprios axentes. Non parece difícil, portanto, concluír que non se trata dos políticos, mais do sistema. E que, sen revolucionalo, os casos de corrupción, máis ou menos visíbeis, continuarán non só existindo, senón constituíndo a súa columna central.


Identificación e contacto do propietario da web.\nwww.naturlar.com (en diante o sitio web) é propiedade de TAMBRESAR SL (en diante o propietario) con enderezo en Lugar de Vilanova, Beigondo, s / n 15703 Santiso, España, con CIF / NIF B15784440, teléfono 981507136 e correo electrónico info@naturlar.com.\nNavegar pola páxina web do propietario implica asumir a condición de usuario e a aceptación absoluta do establecido neste aviso legal.\nO rexistro na nosa páxina web está dirixido a persoas maiores de dezaoito (18) anos. Se se detecta o rexistro dun menor de 18 anos, esa conta eliminarase automaticamente.\nPropiedade intelectual ou industrial.\nNon se pode reproducir ou transformar tal contido sen o permiso previo e explícito do propietario. Os usuarios poden acceder ao contido e facer copias privadas autorizadas sempre que os elementos reproducidos non se transfiran posteriormente a terceiros, nin se instalen en servidores de rede nin estean suxeitos a ningún tipo de explotación.\nRegras comúns de uso da web.\nO usuario acepta usar a web de acordo coas seguintes regras:\nNon subirá ningún virus ou código malicioso de ningún tipo.\nNon realizará actos ilegais, enganosos, maliciosos ou discriminatorios no sitio web, de acordo con estas condicións e a ordenanza legal española.\nNon fará nada que poida comprometer a seguridade da súa conta, especialmente no que se refire ao seu contrasinal. De feito, comunicará calquera incidente relacionado co seu contrasinal, conta, violación da confidencialidade dos seus datos, perigo ou ameaza detectada na seguridade dos seus datos.\nO propietario pode eliminar calquera contido ou suspender o servizo se, de acordo cos seus propios criterios, incumpre algunha das regras e obrigacións descritas neste aviso legal.\nPara calquera consulta ou aclaración sobre estas regras da comunidade en particular ou estas condicións en particular, pode poñerse en contacto connosco por correo electrónico.\nLigazóns e limitación de responsabilidade.\nO establecemento dun hipervínculo non implica en ningún caso a existencia de relacións entre o propietario e o propietario do sitio web no que se establece, nin a aceptación e aprobación por parte do propietario dos seus contidos ou servizos. Os que pretendan establecer unha hiperligazón deberán solicitar previamente unha autorización por escrito ao propietario. En calquera caso, a hiperligazón só permitirá o acceso á páxina de inicio do noso sitio web, tamén deberá absterse de facer declaracións ou indicacións falsas, inexactas ou incorrectas sobre o propietario ou incluír contido ilegal, en contra das boas costumes e orde público.\nO propietario non se fai responsable do uso que cada usuario lle dea aos materiais dispoñibles neste sitio web nin das accións realizadas con base neles. O contido da web é de carácter xeral e meramente informativo.\nO propietario non asumirá a responsabilidade do contido ou funcionamento de sitios web de terceiros aos que o usuario da tenda poida acceder a través de calquera tipo de ligazón.\nO Titular declina calquera responsabilidade, na medida en que o permita o ordenamento xurídico, polos danos derivados da presenza de virus, das accións de terceiros que vulneran dereitos de propiedade, honra, privacidade ou publicidade ilícita.\nSe algún usuario ou terceiro considera que se comete algún tipo ilícito na web, deberá enviar unha comunicación ao propietario ao enderezo de correo electrónico que aparece nos nosos datos de identificación. Debe estar debidamente identificado especificando os feitos que denuncia.\nSe se recollen datos persoais na web, o propietario será o responsable deles e trataraos con absoluta confidencialidade e seguridade. Podes atopar máis información sobre a nosa política de privacidade e cookies na páxina de información específica sobre este asunto.\nLexislación aplicable, solución de cuestións controvertidas e foro competente.\nO uso da web rexerase pola lexislación española. Calquera controversia que xurda ou estea relacionada co uso da web, estará suxeita á xurisdición non exclusiva dos Xulgados e Tribunais do municipio onde se atope o domicilio social do Titular, a non ser que a normativa vixente ou o código de conduta establezan un foro diferente.


Guía para o descenso enerxético » A revolución pospetróleo chega a Muxía esta fin de semana\nEste sábado 27 de maio Bea Arias e Begoña de Bernardo estarán presentando a Guía para o descenso enerxético en San Martiño de Ozón, concello de Muxía.\nSerá no marco dunhas xornadas de procesado da lá de ovella, auspiciadas pola cooperativa Aurora de los Caminos, no mosteiro de San Martiño.\nAs xornadas comezarán o venres pola tarde rapando as ovellas, e continuarán toda a fin de semana cun obradoiro de procesado da lá, lavado, cardado, tinguido, ata obter fío co que tecer prendas de roupa.\nO sábado ás 21,30 horas será cando teremos un tempo para presentar a asociación Véspera de Nada, e máis a Guía para o descenso enerxético. Tamén pasaremos o documental divulgativo de animación Non hai mañá, e teremos un coloquio acerca do tema. NOTA: Malia no cartaz indicarse un prezo do obradoiro, esta actividade de Véspera de Nada é gratuíta.\naurora de los caminos, bea arias, begoña de bernardo, cursos, debates, documentais, muxía, non hai mañá, obradoiro\n[…] Será este sábado 27 no mosterio de San Martiño de Ozón, a partir das 21:30 h. […]\n24/05/2017 11:13 a.m.


Resultados da enquisa mundial sobre a Covid-19 da FIP - Xornalistas\nResultados da enquisa mundial sobre a Covid-19 da FIP\nA enquisa mundial da Federación Internacional de Xornalistas (FIP) sobre os efectos da Covid-19 revela que a metade dos comunicadores sufriron un empeoramento das condicións laborais, e tres de cada catro tiveron que enfrontarse a restricións á hora de informar sobre a pandemia. Ademais, as mulleres xornalistas soportaron máis estrés pola Covid-19 que os seus compañeiros homes, chegando a afectar ao 63% das enquisadas.\nA Federación Internacional de Xornalistas vén de facer públicos os resultados da súa enquisa mundial sobre a Covid-19, na que participaron un total de 1308 xornalistas de 77 países entre o 26 e o 28 de abril, e que pon de manifesto a crise do xornalismo que acompaña en todo o planeta a emerxencia sanitaria.\nOs resultados da enquisa reflicten que tres de cada catro xornalistas se enfrontaron a restricións, obstrucións ou limitacións á hora de informaren sobre a Covid-19. Ademais diso, dous terzos dos xornalistas contratados ou freelance sufriron tamén recortes salariais, redución de ingresos, perda do seu posto de traballo ou empeoramento das condicións laborais.\nOs datos da enquisa da FIP mostran tamén que as xornalistas tenden a estar afectadas pola pandemia tanto ou menos que os seus compañeiros varóns no que se refire aos aspectos devanditos. Porén, fronte ao 55% dos homes que declaran ter sufrido estrés ou ansiedade, nas mulleres esta porcentaxe elévase até o 63%. Moitas mulleres xornalistas sinalan que a situación xa era mala antes da crise sanitaria e que a pandemia veu a empeorar as cousas, o que podería explicar a aparente contradición entre estes datos.


Máis calidade nos nosos suavizantes da roupa - Mercadona\nOs nosos suavizantes conteñen microcápsulas de fragrancia que almacenan o aroma no seu interior e o van liberando progresivamente na túa roupa, brindándoche unha sensación de frescor permanente. Agora, incorporamos melloras na calidade desta liña de produtos.\nNovas melloras na nosa Liña de Suavizantes da Roupa\nRecentemente melloramos a calidade dos nosos suavizantes concentrados, grazas ao noso modelo de coinnovación ou innovación conxunta cos nosos clientes.\nA incorporación destas melloras foron froito da nosa visita a diversos fogares, poñendo lavadoras coas familias e vivindo o día a día de moitos dos nosos clientes.\nSó desta forma se puido aplicar este gran cambio na calidade do olor dos nosos suavizantes e mellorar a súa durabilidade na roupa. Constatamos que un suavizante debe ser capaz de convencer co seu olor en tres momentos clave.\nOs tres grandes momentos do suavizante\nMomento botella: é o olor que emana da botella e que percibimos ao utilizar o produto na lavadora.\nMomento roupa mollada: ese momento no que abrimos a lavadora ou cando estamos tendendo a roupa, no que esperamos que o suavizante ula e ambiente a casa. Ademais de que nos lembre o olor que percibimos na botella.\nMomento roupa seca: despois, cando recollemos a roupa do tendal, a estamos dobrando, a estamos gardando, pero sobre todo cando a poñemos: este é o momento en que esa sensación de olor da nosa roupa é máis importante. E que se manteña durante o maior tempo posible.\nGrazas ao que aprendemos con vós conseguimos mellorar a calidade da nosa liña de Suavizantes.\nProbaches os Xeles de baño Deliplus? Tres liñas que se adaptan ás necesidades da túa pel.